話過今個冬天點都要食一次煲仔飯，終於等到呢日同女朋友食出晒名既坤記。之前訂位訂幾次都話爆晒，撞o岩呢派天氣凍，食煲仔飯最o岩，就特登星期二就訂星期六既位，終於成功。搵左好耐，邊個叫唔熟西環咩，最有驚喜就係一去到即刻有位，而且服務比想像中好好多。坐低即刻嗌左一個窩蛋牛肉飯同埋排骨飯，因為兩個都係煲仔飯預左要等，點知真係等左足足一個鐘......飯來到急不及待試了，窩蛋牛肉飯是生蛋，牛肉很嫩滑，飯硬度適中，而且飯焦仲好好味，無得彈!排骨飯好香豆士味，同埋微辣，果然係慢功出細貨~